Wat kan ons by Stefanus leer? - www.bybelkennis.co.za
Christene dien. Hoekom? Hulle verstaan dat daar 'n behoefte is. Almal van ons moet plek in ons lewens inruim om dinge te doen wat ons aanvanklik nie baie opgewonde maak nie. Ons moet die gesindheid van 'n dienaar hê; niks is benede 'n Christen nie. Ons moet elke geleentheid om te dien soos Stefanus benader: "Dit gaan nie oor my nie. As dit is hoe ek die liggaam van Christus kan dien, doen ek dit met graagte."
Niks is belangriker as die woord van God nie
Daar moet mense wees wat hulle op die verkondiging van die woord toespits. Dit kan net gebeur as die ander take in die gemeente deur ander mense gedoen word. Dit is wat Stefanus in Handelinge 6 doen. Hy was een van die sewe diakens wat gekies is om die behoeftes van die Griekssprekende weduwees te hanteer. Dit beteken nie dat gelowiges nie gereed moet wees om enigeen te antwoord as hy vrae oor die evangelie vra nie.
God doen sy grootste werk deur gewone mense
Die verspreiding van die evangelie hang tot 'n groot mate van gewone Christene af. Gewone mense vol van die Gees kan enigiets doen wat 'n leraar kan doen. Jesus het selfs vir sy volgelinge gesê dat hulle groter dinge as Hy sal doen, want Hy gaan na die Vader toe en stuur sy Gees na ons toe.
Christene is teenstrydigheid in die wêreld
Christene klink verwarrend vir die wêreld, want hulle praat genade en die waarheid. Ons sien dit in Stefanus se lewe: die een oomblik wys hy met sy vinger na die godsdiensleiers en noem hulle moordenaars van die waarheid. Die volgende oomblik, as hulle hom stenig, bid hy vir hulle vergifnis. In die gemeenskap is daar nie 'n kategorie van die profetiese waarheid met genade praat nie. As Christene dit doen, krap die wêreld sy kop. Maar, al praat jy die waarheid met genade, sal die wêreld jou haat. Jesus en Stefanus het die waarheid en genade verkondig … en die wêreld het beide doodgemaak. Sommige mense sal altyd klippe na Christene gooi, maar ander soos Paulus sal tot bekering kom.
Soms is God se wil vir ons martelaarskap
Stefanus doen alles reg … en hulle maak hom dood. Hoekom het God hom nie gered nie? Ons weet nie hoekom God mense laat ly nie. Stefanus se grootste bydrae tot die koninkryk van God kom deur sy martelaarskap. Ons weet dat al verwerp die wêreld ons, die hemel ons sal verwelkom.